CELEX: 32015L1139
Language: hu
Date: 2015-07-13 00:00:00
Title: A Bizottság (EU) 2015/1139 irányelve (2015. július 13.) a 2012/9/EU irányelvnek az átültetési határideje és az átmeneti időszak vége tekintetében történő módosításáról (EGT-vonatkozású szöveg)

14.7.2015   
            
            
               HU
            
            
               Az Európai Unió Hivatalos Lapja
            
            
               L 185/15
            
         A BIZOTTSÁG (EU) 2015/1139 IRÁNYELVE
   (2015. július 13.)
   a 2012/9/EU irányelvnek az átültetési határideje és az átmeneti időszak vége tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a tagállamoknak a dohánytermékek gyártására, kiszerelésére és árusítására vonatkozó törvényi, rendeleti és közigazgatási rendelkezései közelítéséről szóló, 2001. június 5-i 2001/37/EK európai parlamenti és tanácsi irányelvre (1) és különösen annak 9. cikke (2) bekezdésére,
   mivel:
   
               (1)
            
            
               A 2001/37/EK irányelv I. mellékletét, amely az irányelv 5. cikke (2) bekezdésének b) pontjával összhangban rendelkezik a dohánytermékek minden egységcsomagján feltüntetendő új egészségügyi figyelmeztetések listájáról, felváltotta a 2012/9/EU bizottsági irányelv (2). A 2014/39/EU irányelvvel (3) módosított 2012/9/EU irányelv 2. cikke 2016. március 16-i határidőt határoz meg a tagállamok általi átültetésére, 3. cikke pedig 2018. március 28-át jelöli meg az ott előírt átmeneti időszak végeként.
            
         
               (2)
            
            
               A 2001/37/EK irányelvet 2016. május 20-val hatályon kívül helyező 2014/40/EU európai parlamenti és tanácsi irányelv (4) úgy rendelkezik, hogy a dohányzásra szánt dohánytermékek valamennyi csomagolási egységén és gyűjtőcsomagján a 2014/40/EU irányelv I. mellékletében felsorolt szöveges figyelmeztetések valamelyikét, valamint egy, az irányelv II. mellékletében található képtárban szereplő színes fényképet tartalmazó kombinált egészségvédő figyelmeztetéseket kell feltüntetni. A 2014/40/EU irányelv I. mellékletében felsorolt szöveges figyelmeztetések megegyeznek a 2012/9/EU irányelv által módosított 2001/37/EK irányelv I. mellékletében szereplőkkel. A 2014/40/EU irányelv 29. cikke 2016. május 20-i határidőt határoz meg a tagállamok általi átültetésre, 30. cikke pedig 2017. május 20-át jelöli meg az átmeneti időszak végeként.
            
         
               (3)
            
            
               A 2012/9/EU irányelv átültetésére meghatározott időszakot helyénvaló meghosszabbítani 2016. március 28-tól2016. május 20-ig annak érdekében, hogy össze lehessen hangolni egymással az említett irányelv által meghatározott új szöveges figyelmeztetések, valamint a 2014/40/EU irányelv által bevezetett új kombinált figyelmeztetések átültetésére vonatkozó határidőket. A 2012/9/EU irányelvben meghatározott átmeneti időszakot össze kell továbbá hangolni a 2014/40/EU irányelvben megállapított átmeneti időszakkal.
            
         
               (4)
            
            
               Az ezen irányelvben előírt intézkedések összhangban vannak a 2001/37/EK irányelv 10. cikkének (1) bekezdésével létrehozott bizottság véleményével,
            
         ELFOGADTA EZT AZ IRÁNYELVET:
   1. cikk
   A 2012/9/EU irányelv a következőképpen módosul:
   
               1.
            
            
               A 2. cikk (1) bekezdésében „2016. március 28.” helyébe „2016. május 20.” lép.
            
         
               2.
            
            
               A 3. cikkben „2018. március 28.” helyébe „2017. május 20.” lép.
            
         2. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   3. cikk
   Ennek az irányelvnek a tagállamok a címzettjei.
   
      Kelt Brüsszelben, 2015. július 13-án.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 194., 2001.7.18., 26. o.
   
   
      (2)  A Bizottság 2012. március 7-i 2012/9/EU irányelve a tagállamoknak a dohánytermékek gyártására, kiszerelésére és árusítására vonatkozó törvényi, rendeleti és közigazgatási rendelkezései közelítéséről szóló 2001/37/EK európai parlamenti és tanácsi irányelv I. mellékletének módosításáról (HL L 69., 2012.3.8., 15. o.).
   
      (3)  A Bizottság 2014. március 12-i 2014/39/EU irányelve a 2012/9/EU irányelvnek az átültetési határideje és az átmeneti időszak vége tekintetében történő módosításáról (HL L 73., 2014.3.13., 3. o.)
   
      (4)  Az Európai Parlament és a Tanács 2014. április 3-i 2014/40/EU irányelve a tagállamoknak a dohánytermékek és kapcsolódó termékek gyártására, kiszerelésére és értékesítésére vonatkozó törvényi, rendeleti és közigazgatási rendelkezései közelítéséről és a 2001/37/EK irányelv hatályon kívül helyezéséről (HL L 127., 2014.4.29., 1. o.)